شەفەق نيوز/ تۊشهاتنە نووەیلە وە ڤایرۆس کۆڕۆنا لە گشت ناوچە و شارەێل عراق لەپای رەدبۊن لە ١٨٠٠ تۊشهاتن ئارام گرت،  و مردنەیلە وە ماوەی ٢٤ سەعات گوزەیشتە داوەزیان.
وەزارەت تەندروسی و ژینگەی عراق لە بەیاننامەی هەڵوێست رووژانەی پەتاگە وت: ١٨٤٦ تۊشهاتن نوو توومار کرد تا گشت شمارەگە بڕەسێدە ٢٠٤٣٩٦٣.
وتیش: ٢٦٦٩ بیمار لە پەتاگە خاسەو بۊین تا گشت شمارەی خاسەوبۊیەیلە بڕەسێدە ١٩٨٢٢٣٢.
وەزارەتەگە وتیش؛ ٢٦ بیمار لەوەر پەتاگە ئمڕوو مردن، تا گشت شمارەی مردنەیلە بوودە ٢٢٩٠١.
